**Verdenspremiere på Subaru VIZIV 2 Concept i Genève**

**VIZIV 2 Concept viser vejen for kommende generationer af crossovers fra Subaru. Dels på design men også på det tekniske område. VIZIV står for ”Vision for innovation”.**

**Subaru VIZIV 2 Concept** er en 4-hjulstrukket crossover med hybridteknik. VIZIV omfatter et plug-in hybridsystem med tre elmotorer. En der trækker forhjulene og en ved hvert baghjul. Hele arrangementet drives af Subarus 1,6-liters turboladede Boxermotor i kombination med den trinløse automatgearkasse Lineartronic.

Løsningen med tre elmotorer giver en ekstra dimension til Subarus 4-hjulstræk. Når man drejer på rattet, kan systemet sende flere kræfter til det yderste hjul og dermed hjælpe til med at få bilen hurtigere gennem svinget. Når rattet drejes tilbage, og bilen rettes op, fordeles flere af kræfterne til forhjulene for at øge retningsstabiliteten.

**VIZIV 2 Concept** har også SI-Drive, som er blevet tilpasset hybridteknikken. Lige som det normale SI-Drive har også **Hybrid SI-Drive** tre indstillinger. Som tillæg til ”Intelligent” og ”Sport” har den fået ”Eco-Cruise”. I Eco-Cruise mode deltager sikkerhedssystemet EyeSight i styringen af motorernes effektudtag for at tage mere hensyn til køreforhold og den omgivende trafik.

**Fakta:**

**Mål: (l/b/h):** 443,5/192/153 cm.

**Akselafstand:** 273 cm.

**Motor:** 1,6-liters benzin Boxermotor med turbo og direkte indsprøjtning.

**Gearkasse:** Sport Lineartronic.

**Elmotorer:** 3 styk: 1 frontmonteret samt 1 ved hvert baghjul.

**Batteri:** Lithium-ion.

**Hjul:** 245/45-20.

**Antal siddepladser:** 4.

Mere information om **VIZIV 2 Concept** findes i den komplette pressemeddelelse fra Genève-udstillingen. Pressemeddelelsen kan downloades og findes under under ”Relaterat/Dokument” længere nede på siden.